Kaansoo algkool

Kaansoo algkool oli algkool Pärnu maakonnas Vändra vallas Kaansoo külas. 

 Ajalugu 
Kaansoos hakati kultuuri- ja hariduselu edendama 1880.–1890. aastatel. 1889. aastal asutati Kaansoo külas kaks kooli: üks veneusulistele ja teine luteriusulistele lastele. Tollase Vastemõisa valla koolid liideti 1920. aastal Kaansoo algkooliks. Õppetöö jätkus esialgu siiski kahes majas: 1. ja 2. klass vene algkooli majas, 3. ja 4. luteriusuliste koolis. 1922. aastaks kasvas kool kolmeklassilisest kuueklassiliseks. 1930. aastal ehitati Navesti jõe ääres asuv luteri koolimaja ümber ja sinna koondati kogu Kaansoo algkool. Sinna viidi ka raamatukogu.Martin Kaasik, 2001. Eesti koolid 2000. AS Inreko Press. Lk 298Joon, Silja. Kaansoo peab kokkutulekut. Postimees, 28. juuli 2010.

Parimatel aegadel oli Kaansoo kool 8-klassiline 120 õpilasega õppeasutus, kuid 1970. aastal muudeti see uuesti 3-klassiliseks algkooliks. 1972. aastal kool suleti. 1992. aastal avati kool uuesti 4-klassilisena. 2000. aastal suleti kool laste vähesuse tõttu uuesti.

Viited

Kategooria:Eesti endised koolid
Kategooria:Pärnu maakonna koolid
Kategooria:Vändra vald